Referat for generalforsamling i 505-klubben 29. maj 2004 i Lynæs

Dagsorden:

1. Valg af dirigent

Tom Bøjland valgtes til dirigent. Christian Stormark valgtes til referent.

2. Formandens beretning

Jan Saugmann berettede, at der kun var sket lidt siden sidste generalforsamling i august 2003. Der har kun være afholdt et stævne, Harboe Cup.

Jan takkede Christian for træningsweekenden.

Jan mente, at kritikken af bestyrelsen for at orientere for sent og for lidt vedr. planlagte kapsejladser var fremkommet for sent.

Henrik Buhl påpegede, at der er en mailingliste, hvor bestyrelsen kunne orientere om planer og beslutninger. Bestyrelsen ønskede ikke en diskution af dens beslutninger.

Det blev overladt til den nye bestyrelse, at tage stilling til kritikken..

3. Kasserens beretning

Kasseren omdelte regnskabet for 2004. Forsamlingen konstaterede, at der manglede regnskab for 2002 og 2003. Kasseren forsøger at få kontoudskrifter fra banken.4. Godkendelse af årsregnskab

Forsamlingen godkendte regnskabet.

5. Valg af ny bestyrelse

Mads fortsætter som webredaktør.

Bo Petersen valgtes til formand.

Jon Andreasen fortsætter som kasserer.

Christian valgtes til at tage sig af kapsejlads

Jan valgtes til PR-mand

6. Indkomne forslag

Der var ikke indkommet nogle forslag

7. Evt.

Stævnereferater

Tom gjorde opmærksom på, at reglen er, at næstbedste danske båd skriver et referat fra stævnet.

Henrik og Bo er blevet næstbedste danske båd i både Wittensee og Eckernförde, så de skylder os et referat til offentligørelse på vores hjemmeside.

Eurocup

Jan orienterede om bestræbelserne på at arrangerer Eurocup. Projektet ser ud til foreløbigt at være strandet p.gr. manglende penge; men der arbejdes med alternativer.

Træningslejr

Christian foreslog en træningslejr inden EM i Pula. Det ser ud til at 5 både agter at tage til Pula.

DM

Forsamlingen diskuterede om vi skulle have 2 eller 3 dages DM. 2 dages DM gør det nemmere for deltagere og arrangører at finde tid. 3 dages DM giver større berdde i vindforhold og flere sejladser.

Alle var enige, om at 12 eller flere både til DM er meget vigtigt for klassen, da vi ellers mister vores DS-status.

Forsamlingen enedes om at afholde DM i Skælskør i forb. med Harboe Cup. Kan det ikke lade sig gøre, prøves festugen i Århus eller Hellerup Sejlklub.

Generalforsamlingen sluttede kl. 21:10 med at dirigenten takkede forsamlingen for god ro og orden.

Med venlig hilsen

Christian Stormark